Debati për armët e printuara 
Gjykatësi bllokon planet për të vendosur në internet manualin për printimin e armëve
Një gjyqtar federal amerikan ka bllokuar një person në Teksas që kishte plane të vendoste në internet manualin për printimin e armëve plastike, ndërkohë që Presidenti Trump shprehu rezerva nëse ky hap, pikë së pari, duhet të ishte miratuar nga administrata e tij. Është një debat që ka sjellë komente nga disa shtete, Senati amerikan dhe vetë Presidenti Trump. Urdhri i gjyqtarit Robert Lasnik, tani për tani, i ndalon njerëzit të mësojnë se si të përdorin një printer 3D për t’i bërë armët e tyre në shtëpi. Vendimi pezullon një marrëveshje të arritur mes administratës Trump dhe Cody Wilsonit muajin e kaluar, i cili në vitin 2013 publikoi planet për një printuar një armë. Shumë njerëz nuk janë dakord. Më parë këtë javë, tetë shtete dhe Uashington DC paraqitën një padi kundër administratës Trump, duke thënë se armët janë shumë të rrezikshme. thotë Bob Ferguson, Prokuror i Përgjithshëm në shtetin e Uashingtonit. thotë senatori Richard Blumenthal. Të martën edhe Presidenti Donald Trump, një mbështetës i së drejtës së armëmbajtjes, shprehu rezerva rreth armëve të printuara.... duke thënë në Twitter se ka biseduar me Shoqatën Kombëtare të Armëve rreth shitjes së armëve të printuara dhe se ‘kjo nuk është e logjikshme’. Por NRA, grupi më i madh lobues për armët në Amerikë, kundërshton pothuajse të gjitha kufizimet për armët. Ai thotë se armët e printuara ofrojnë “liri dhe inovacion”.